एक-दूसरे का साथ देने का संकल्प
भूखे को भोजन और प्यासे को पिलाया पानी
सेंट विंसेंट डि पॉल सोसाइटी के सेंट मेरीज कैथेड्रल कॉन्फ्रेंस द्वारा शनिवार को जरूरतमंदों को भोजन कराया गया। इसमें नगर के विभिन्न मुहल्लों के जरूरतमंद शामिल हुए। भोजन के बाद सोसाइटी द्वारा गर्म कपड़े बांटे गए। इस आयोजन में जॉन कुजूर समेत सोसाइटी की अध्यक्ष ओलिव कोयल, सचिव मोनिका तिर्की, ट्रेजरर संजय टोप्पो, सिस्टर अंजेला टोप्पो, कार्मेला, बम्बिना सिस्टर्स की सुपीरियर सिस्टर बपतिस्ता, सिस्टर स्टेला आदि शामिल हुए। इम्माक्यूलेट मेरी सिस्टर्स और संत अन्ना सिस्टर्स का विशेष योगदान रहा।
दिन के दो बजे से शाम पांच बजे तक चले लगभग 1500 लोगों ने भोजन ग्रहण किया। सिस्टर अंजेला टोप्पो ने बताया कि सोसाइटी द्वारा इस तरह के कार्यक्रम 1974 से होता रहा है। 25-30 लोगों के सामूहिक सोच और प्रयास से समाज के उपेक्षित और असहाय लोगों के लिए इस दरिद्र भोज की शुरुआत हुई। उन्होंने कहा कि क्रिसमस प्रभु येसु के आगमन का पर्व है। इस खुशी को हम सभी समाज के हर तबके के लोगों के साथ मनाते हैं। इसमें उन्हें शरीक करते हैं। इसी के तहत क्रिसमस के दूसरे दिन यह कार्यक्रम होता है। सोसाइटी द्वारा आयोजित इस दरिद्रनारायण भोज में कार्डिनल तेलेस्फोर पी टोप्पो मुख्य अतिथि थे। उनके साथ फादर सुशील टोप्पो और फादर रोशन शामिल हुए। कार्डिनल तेलेस्फोर पी टोप्पो ने भोजन से पहले आशिष की। सभी को प्रेम, एकता और मानवता का संदेश दिया।
कार्डिनल ने संदेश में सेंट विंसेंट डि पॉल सोसाइटी सेंट मेरीज काॅन्फ्रेंस के काम की सराहना की। कि समाज के दीनहीन और अनाथ लोगों के लिए सोसायटी तत्पर रहती है। यह सेवा उस ईश वचन का मूर्त रूप है, जिसमें कहा है कि छोटे से छोटे व्यक्ति की सेवा जो करते हैं, वह मेरी सेवा है। किसी भूखे को खिलाना, प्यासे को पिलाना और वस्त्रहीन व्यक्ति के तन को ढ़कना ही ईश्वर की सच्ची आराधना है। झारखंड के हरेक व्यक्ति में यही सेवाभाव होना चाहिए।
रांची | प्रेम,शांति, दया और करुणा के राजकुमार येसु ख्रीस्त का जन्मोत्सव सभी के लिए उल्लास लेकर आता है। क्रिसमस के दूसरे दिन 26 दिसंबर से मसीही समुदाय में विवाह का शुभ मुहूर्त शुरू होता है। इस प्रथम मुहूर्त में सात जोड़े पवित्र संस्कार के साथ परिणय सूत्र में बंधें। पुरोहित की अगुवाई में एक-दूसरे का साथ देने का संकल्प लिया। जीईएल और एनडब्ल्यूजीईएल चर्च के विश्वासियों के आराधनालय क्राइस्ट चर्च में शनिवार को तीन जोड़े और संत पॉल्स कैथेड्रल परिसर में चार जोड़े पवित्र विवाह संस्कार में बंधे। जीईएल चर्च में ख्रीस्तम ओसमंड पूर्ति के साथ दोरोथी झरना की शादी हुई।
चर्च में विवाह संस्कार ग्रहण करता एक जोड़ा।
जरूरतमंदों को भोजन कराते कार्डिनल तेलेस्फोर पी टोप्पो।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva